Tauferer Ahrntal utgjør grensen mellom Zillertal-Alpene i vest og nord og Hohe Tauern i øst. Dalens høyeste fjelltopp er Dreiherrenspitze (3499 moh.). Det fins tallrike fjelloverganger nordover til Østerrike, både til Zillertal (Nord-Tirol) og til Pinzgau (Salzburg). Disse kan bare passeres til fots, men bøndene i Ahrntal har tradisjonelt hatt setrene sine på nordsiden av passene.